Document ID: 31998R2435

RÅDETS FORORDNING (EF) Nr. 2435/98 af 9. november 1998 om ændring af forordning (EF) nr. 3066/95 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113,
under henvisning til forslag fra Kommissionen, og
ud fra følgende betragtninger:
Der er med Rådets forordning (EF) nr. 3066/95 (1) fastsat indrømmelser i form af EF-toldkontingenter for visse landbrugsprodukter;
klassificeringen af visse produkter i sektoren for fjerkrækød frembyder problemer, fordi den definition af gåsebryst og andebryst, der er fastsat i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (2), ikke nøjagtigt svarer til den tekniske praksis og handelspraksis, der er etableret med de central- og østeuropæiske lande; for at opretholde den traditionelle samhandel er det nødvendigt at supplere den pågældende produktgruppe med bryst af gås og and uden ribben eller med kun en del af ribbenene til samme præferencetold som bryst med alle ribben; denne ændring bør anvendes fra den 1. januar 1998, fra hvilket tidspunkt de beskrevne problemer opstod -
UDSTEDT FØLGENDE FORORDNING:
Artikel 1
I bilag I til VI til forordning (EF) nr. 3066/95 erstattes de indrømmelser, der er anført ud for løbenummer 09.4702, 09.5304, 09.5301, 09.4801, 09.4601, 09.4650 og 09.4659, af de tilsvarende indrømmelser i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra 1. januar 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. november 1998.

Labels: 3
18
6